Askim Frukt- & Bærpresseri

Askim Frukt- og Bærpresseri AS er en norsk bedrift etablert i 1936, lokalisert i Indre Østfold kommune i Viken. Bedriften driver med pressing av frukt, bær og rapsfrø, og produserer saft, most, gelé, syltetøy og rapsolje.

Historie
Det begynte som et tilbud til lokale hageeiere er i dag en bedrift som dekker et stort område med kunder over hele Østlandet.  Eplemosten fra Askim er tradisjonsrik og nesten uforandret siden 1936. Den lages av en blanding epler, kjent som «den hemmelige Askim-blandingen».’’Føler presset.’’ Artikkel av Andreas Viestad i Dagbladet Magasinet 10.10.2009  Glassflaskene er av samme type som ble tegnet og produsert ved  Moss Glassverk i  1967. Flaskene rommer 0,7 liter, og inngår i en egen returordning på fabrikkutsalget i Askim. Både flaske og innhold har fått  kultstatus. Det tappes omtrent én million flasker i året.’’Flaskefyll fra egen hage.’’ Artikkel av Anna Nesje i Dagsavisen 01.10.2012


Fabrikkutsalg
25. mai 2011 markerte bedriften sitt 75-årsjubileum med åpning av ny butikk i Askim. Ordfører Trygve Westgård sto for den offisielle åpningen. Den nye butikken har en utstilling og besøkssenter hvor man kan vandre gjennom tidligere tider og oppleve atmosfæren på fabrikken før og nå. I tillegg til egne produkter, selges diverse lokalproduserte matvarer, som for eksempel honning fra Trøgstad og mel fra Spydeberg.

 Referanser 

 Eksterne lenker 
 Selskapets nettsider

Kategori:Næringsliv i Indre Østfold
Kategori:Selskaper etablert i 1936